pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายถาวร เสนเนียม รัฐมนตรีช่วยว่าการกระทรวงคมนาคม ตรวจเยี่ยมและมอบนโยบายในการดำเนินงานให้กับผู้บริหารบริษัท ไทยสมายล์แอร์เวย์ จำกัด ภายใต้แนวคิด "เชื่อมไทย เชื่อมโลก"
วันศุกร์ที่ 17 มกราคม 2563
นายถาวร เสนเนียม รัฐมนตรีช่วยว่าการกระทรวงคมนาคม ตรวจเยี่ยมและมอบนโยบายในการดําเนินงานให้กับผู้บริหารบริษัท ไทยสมายล์แอร์เวย์ จํากัด ภายใต้แนวคิด "เชื่อมไทย เชื่อมโลก"
นายถาวร เสนเนียม รัฐมนตรีช่วยว่าการกระทรวงคมนาคม ตรวจเยี่ยมและมอบนโยบายในการดําเนินงานให้กับผู้บริหารบริษัท ไทยสมายล์แอร์เวย์ จํากัด ภายใต้แนวคิด "เชื่อมไทย เชื่อมโลก"
นายถาวร เสนเนียม รัฐมนตรีช่วยว่าการกระทรวงคมนาคม ตรวจเยี่ยมและมอบนโยบายในการดําเนินงานให้กับผู้บริหาร บริษัท ไทยสมายล์แอร์เวย์ จํากัด ภายใต้แนวคิด "เชื่อมไทย เชื่อมโลก" เมื่อวันที่ 17 มกราคม 2563 ณ สํานักงานบริษัท ไทยสมายล์ฯ พร้อมด้วย นายเจือ ราชสีห์ ผู้ช่วยเลขานุการรัฐมนตรีว่าการกระทรวงคมนาคม (ประจํานายถาวร เสนเนียม) โดยมี นายสุเมธ ดํารงชัยธรรม กรรมการผู้อํานวยการใหญ่ บริษัท การบินไทย จํากัด (มหาชน) กล่าวต้อนรับ และนางชลิตา ลีลายุทธ์ ประธานเจ้าหน้าที่บริหาร บรรยายสรุปภารกิจ โครงการสําคัญ และผลการดําเนินงาน
นายถาวร เสนเนียม ได้มอบนโยบายแก่ผู้บริหาร บริษัท ไทยสมายล์ฯ สรุปสาระสําคัญดังนี้
1. ลดต้นทุนและเพิ่มรายได้
โดยเพิ่มช่องทางการรับรู้รายได้ ไปยังธุรกิจภาคบริการอื่น ๆ โดยใช้แบรนด์ไทยสมายล์เป็นตัวนําร่อง เช่น การขนส่งสินค้า การขายสินค้าบนเครื่องบิน การเพิ่มกลยุทธ์ที่แตกต่างจากสายการบิน Low Cost ลดต้นทุนโดยการเพิ่มประสิทธิภาพการใช้ทรัพยากรที่มีอยู่ เช่น เพิ่มตารางการบินให้มากขึ้น และให้ความสําคัญเรื่องการปฏิบัติการให้เกิดประสิทธิภาพสูงสุด รวมถึงการซ่อมบํารุง และบุคลากรการบิน โดยลดค่าใช้จ่ายเพื่อไปสู่เป้าหมายในการทํากําไรสูงสุดโดยเร็ว ทั้งนี้ บริษัท การบินไทย กับ บริษัท ไทยสมายล์ ควรทํางานร่วมกันแบบประสานในทุกด้าน ส่งเสริมซึ่งกันและกันอย่างใกล้ชิด เสมือนเป็นบริษัทเดียวกัน ทั้งด้านการจัดการ การปฏิบัติการ การบริการ การจัดเส้นทางการบิน และการตลาด เพื่อไม่ให้เกิดความเปรียบเทียบและแข่งขันระหว่างกัน
2. การปฏิบัติงานร่วมกันกับองค์กรอื่น บริษัท ไทยสมายล์ ควรหาความชัดเจนในการวางแผนเส้นทางการบิน ควรหลีกเลี่ยงการบินทับเส้นทางระหว่าง บริษัท การบินไทย กับ บริษัท ไทยสมายล์ เพื่อไม่ให้เกิดการแข่งขันกันเอง และการสับสนของผลิตภัณฑ์แบรนด์สินค้า ยกเว้นกรณีมีความจําเป็นอย่างยิ่งเท่านั้น เช่น กรุงเทพ-เชียงใหม่, กรุงเทพ-ภูเก็ต รวมทั้งสามารถเชื่อมต่อเส้นทางบินของการบินไทย เพื่อเสริมความแข็งแกร่งในเส้นทางที่มีกําไร เนื่องจากการบินไทยมีนโยบายรับซื้อบัตรโดยสารของสายการบินไทยสมายล์ร้อยละ 90 ดังนั้นสายการบินไทยสมายล์ควรลดขนาดและลดค่าใช้จ่ายที่ซ้ําซ้อนกับการบินไทย เช่น ตัวแทนจําหน่าย การตลาด การประชาสัมพันธ์ การส่งเสริมการขาย และการจําหน่ายบัตรโดยสารต้องไม่แข่งกับการบินไทย
3. การปฏิบัติงานร่วมกันกับองค์กรอื่น โดยดําเนินการเที่ยวบินร่วม (CodeShare Flight) กับสายการบินอื่น และเข้าร่วมเป็นสมาชิก Star Alliance Connecting Partner โดยการบริการให้อยู่ในมาตรฐานเดียวกับการบินไทย ด้านการบริการและภาพลักษณ์ที่สอดคล้องกัน ไม่เปรียบเทียบกัน เสมือนเป็นสายการบินเดียวกัน และควรจัดทํา Action Plan และแผนฟื้นฟูสําหรับติดตามและสนับสนุนการทํางานที่มีประสิทธิภาพต่อไป
.................................
รัฐบาลไทย-ข่าวทำเนียบรัฐบาล-ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่ออุบัติเหตุเครื่องบินตกในเขตเมืองการาจี สาธารณรัฐอิสลามปากีสถาน
วันพุธที่ 27 พฤษภาคม 2563
ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่ออุบัติเหตุเครื่องบินตกในเขตเมืองการาจี สาธารณรัฐอิสลามปากีสถาน
ข้อความสารแสดงความเสียใจของนายกรัฐมนตรีและรัฐมนตรีว่าการกระทรวงการต่างประเทศต่ออุบัติเหตุเครื่องบินตกในเขตเมืองการาจี สาธารณรัฐอิสลามปากีสถาน
ตามที่เครื่องบินพาณิชย์ของสายการบิน Pakistan International Airlines (PIA) ประสบอุบัติเหตุตกในเขตเมืองการาจี สาธารณรัฐอิสลามปากีสถาน เมื่อวันที่ ๒๒ พฤษภาคม ๒๕๖๓ พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายอิมรอน ข่าน นายกรัฐมนตรีสาธารณรัฐอิสลามปากีสถาน และนายดอน ปรมัตถ์วินัย รัฐมนตรีว่าการกระทรวงการต่างประเทศ ได้มีข้อความสารถึงนายชาห์ มะห์มูด ฮุสซัยน์ กุเรชี รัฐมนตรีว่าการกระทรวงการต่างประเทศสาธารณรัฐอิสลามปากีสถาน แสดงความเสียใจต่อเหตุดังกล่าว
๑. ข้อความสารจากพลเอกประยุทธ์ จันทร์โอชา นายกรัฐมนตรี ถึงนายอิมรอน ข่าน นายกรัฐมนตรีสาธารณรัฐอิสลามปากีสถาน
Excellency,
On behalf of the Government and people of Thailand, I would like to express my profound condolences to you and, through you, to the bereaved families who lost their love ones in the tragic plane crash near Karachi on 22 May 2020. In this moment of sorrow, my thoughts and prayers go out to you, the bereaved families, those injured and the people of Pakistan.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
๒. ข้อความสารจากนายดอน ปรมัตถ์วินัย รัฐมนตรีว่าการกระทรวงการต่างประเทศ ถึงนายชาห์ มะห์มูด ฮุสซัยน์ กุเรชี รัฐมนตรีว่าการกระทรวงการต่างประเทศสาธารณรัฐอิสลามปากีสถาน
Excellency,
I have learnt with deep sorrow of the tragic plane crash near Karachi on 22 May 2020. In this moment of bereavement, I would like to express to you and, through you, my sincere condolences and sympathy to the bereaved families on this irreparable loss. I also wish those injured speedy recovery.
Accept, Excellency, the renewed assurances of my highest consideration.
Don Pramudwinai
Minister of Foreign Affairs of the Kingdom of Thailand
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ตรวจเยี่ยมและให้กำลังใจ เจ้าหน้าที่สถาบันอาหาร ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันพุธที่ 2 สิงหาคม 2560
ผู้ตรวจราชการกระทรวงอุตสาหกรรม ตรวจเยี่ยมและให้กําลังใจ เจ้าหน้าที่สถาบันอาหาร ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันที่ 1 สิงหาคม 2560 ผู้ตรวจราชการกระทรวงอุตสาหกรรม ตรวจเยี่ยมและให้กําลังใจ เจ้าหน้าที่สถาบันอาหาร ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพฯ
วันที่ 1 สิงหาคม 2560 รัฐบาลโดยกระทรวงอุตสาหกรรม นําโดยนายเดชา เกื้อกูล ผู้ตรวจราชการกระทรวงอุตสาหกรรม ตรวจเยี่ยมและให้กําลังใจ เจ้าหน้าที่สถาบันอาหาร สถาบันเครือข่ายของกระทรวงอุตสาหกรรม ในการจัดเตรียมอาหารเพื่อบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณมณฑลพิธีท้องสนามหลวง
รัฐบาลไทย-ข่าวทำเนียบรัฐบาล-บก.เผยผลเบิกจ่ายต้นปีงบประมาณ 61 ทะลุ 4 แสนล้านบาท
วันอังคารที่ 14 พฤศจิกายน 2560
บก.เผยผลเบิกจ่ายต้นปีงบประมาณ 61 ทะลุ 4 แสนล้านบาท
กรมบัญชีกลางเผยผลเบิกจ่ายประจําปีงบประมาณ 2561 เดือนแรกเบิกจ่ายได้แล้ว 413,946 ล้านบาท  หรือคิดเป็น 14.27 ขณะที่การเบิกจ่ายรายจ่ายลงทุน สามารถเบิกจ่ายได้ 32,205 ล้านบาท หรือคิดเป็นร้อยละ 4.88 ของวงเงินงบประมาณ คาดสิ้นไตรมาสแรกเบิกจ่ายได้ตามเป้าหมาย
นางนิโลบล แวววับศรี เลขานุการกรม ในฐานะรองโฆษกกรมบัญชีกลาง เปิดเผยถึงผลการเบิกจ่ายงบประมาณรายจ่ายประจําปี 2561 ในช่วงเดือนแรกของปีงบประมาณ 2561 ตั้งแต่วันที่ 1 - 31 ตุลาคม 2560 ว่า เบิกจ่ายงบประมาณภาพรวมได้จํานวน 413,946 ล้านบาท ของวงเงินงบประมาณ 2,900,000 ล้านบาท หรือคิดเป็นร้อยละ 14.27 สูงกว่าเป้าหมายร้อยละ 4.95 (เป้าหมายร้อยละ 9.32) โดยแบ่งเป็นการเบิกจ่ายรายจ่ายประจํา จํานวน 381,741 ล้านบาท ของวงเงินงบประมาณ 2,240,219 ล้านบาท คิดเป็นร้อยละ 17.04 สูงกว่าเป้าหมายร้อยละ 6.89 (เป้าหมายร้อยละ 10.15) ส่วนรายจ่ายลงทุน (กรณีไม่รวมงบกลาง) เบิกจ่ายได้จํานวน 32,205 ล้านบาท ของวงเงินงบประมาณ 577,298 ล้านบาท คิดเป็นร้อยละ 5.58 ต่ํากว่าเป้าหมายร้อยละ 0.92 (เป้าหมายร้อยละ 6.50) สําหรับเงินงบประมาณที่กันไว้เบิกเหลื่อมปีเบิกจ่ายแล้วจํานวน 14,428 ล้านบาท ของวงเงินงบประมาณ 286,100 ล้านบาท คิดเป็นร้อยละ 5.04 โดยมีการก่อหนี้แล้วทั้งสิ้น 192,862 ล้านบาท คิดเป็นร้อยละ 67.41
รองโฆษกกรมบัญชีกลาง กล่าวในตอนท้ายว่า กรมบัญชีกลางยังคงดําเนินมาตรการเร่งรัดการเบิกจ่ายงบประมาณปี 2561 อย่างเคร่งครัดเพื่อให้การเบิกจ่ายเป็นไปอย่างมีประสิทธิภาพและเกิดประโยชน์สูงสุดแก่ประชาชน
รัฐบาลไทย-ข่าวทำเนียบรัฐบาล-รองปลัดจุลพงษ์ ลงพื้นที่ติดตามความคืบหน้าการก่อสร้างศูนย์ทดสอบฯ พร้อมมอบหมวกนิรภัยให้แก่หน่วยงานในอําเภอสนามชัยเขต เพื่อสนับสนุนการขับขี่ปลอดภัยช่วงเทศกาลปีใหม่ โดยองคมนตรี เป็นสัก
วันพุธที่ 4 ธันวาคม 2562
รองปลัดจุลพงษ์ ลงพื้นที่ติดตามความคืบหน้าการก่อสร้างศูนย์ทดสอบฯ พร้อมมอบหมวกนิรภัยให้แก่หน่วยงานในอําเภอสนามชัยเขต เพื่อสนับสนุนการขับขี่ปลอดภัยช่วงเทศกาลปีใหม่ โดยองคมนตรี เป็นสัก
รองปลัดกระทรวงอุตสาหกรรม นายจุลพงษ์ ทวีศรี ลงพื้นที่ติดตามความคืบหน้าการก่อสร้างศูนย์ทดสอบยานยนต์และยางล้อแห่งชาติ ณ บริเวณเขตสวนป่าลาดกระทิง ต.ลาดกระทิง อ.สนามชัยเขต จ.ฉะเชิงเทรา
วันนี้ (3 ธันวาคม 2562) เวลา 10.30 น. รองปลัดกระทรวงอุตสาหกรรม นายจุลพงษ์ ทวีศรี ลงพื้นที่ติดตามความคืบหน้าการก่อสร้างศูนย์ทดสอบยานยนต์และยางล้อแห่งชาติ ณ บริเวณเขตสวนป่าลาดกระทิง ต.ลาดกระทิง อ.สนามชัยเขต จ.ฉะเชิงเทรา หลังจากนั้นเวลา 15.00 น. ได้เดินทางไปที่ที่ว่าการอําเภอสนามชัยเขต เพื่อเป็นประธานในการมอบหมวกนิรภัยสําหรับผู้ใช้รถจักรยานยนต์ มอก.369-2557 ให้แก่หน่วยงานในอําเภอสนามชัยเขต โดยมีพลเอก เฉลิมชัย สิทธิสาท องคมนตรี ให้เกียรติเป็นสักขีพยานในการมอบ โดยรองปลัดกระทรวงอุตสาหกรรม ได้รับมอบหมวกนิรภัย จากนายสุรชัย เพชรพงษ์ ผู้จัดการทั่วไปฝ่ายธุรการทั่วไป บริษัท ไทยยามาฮ่ามอเตอร์ จํากัด จํานวน 250 ใบ เพื่อมอบให้แก่หน่วยงานในอําเภอสนามชัยเขต โดยมีนางอาภรณ์ ใหม่มงคล นายอําเภอสนามชัยเขต และพันตํารวจเอก ณัฐจักร จันลา เป็นผู้รับมอบ เพื่อสนับสนุนการขับขี่ปลอดภัยช่วงเทศกาลปีใหม่ และลดการบาดเจ็บและเสียชีวิตจากอุบัติเหตุบนท้องถนน ตลอดจนสร้างความตระหนักให้กับประชาชนที่ใช้ถนนร่วมกัน คํานึงถึงความปลอดภัยเป็นสําคัญ ในการนี้ นายธนะ อัลภาชน์ รองเลขาธิการ สมอ. พร้อมด้วยเจ้าหน้าที่เข้าร่วมในพิธี ณ ที่ว่าการอําเภอสนามชัยเขต จ.ฉะเชิงเทรา
รัฐบาลไทย-ข่าวทำเนียบรัฐบาล-การจัดการเรียนทางไกลในช่วงการแพร่ระบาดของโรคโควิด-19
วันเสาร์ที่ 23 พฤษภาคม 2563
การจัดการเรียนทางไกลในช่วงการแพร่ระบาดของโรคโควิด-19
วันจันทร์ที่ 18 พ.ค 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์การแพร่ระบาดของโรคโควิด-19 กระทรวงศึกษาธิการให้ความสําคัญกับความต่อเนื่องของการเรียนรู้ ภายใต้แนวคิด “แม้ว่าโรงเรียนหยุดได้ แต่การเรียนรู้หยุดไม่ได้” โดยหากไม่สามารถจัดการเรียนการสอนแบบปกติได้ จะใช้วิธีการเรียนการสอนทางไกล ผ่านฟรีทีวี 17 ช่อง ควบคู่ไปกับการใช้สื่อออนไลน์ที่ได้พัฒนาขึ้น และการจัดการเรียนแบบห้องเรียนจําลอง โดยแต่ละโรงเรียนจะปรับตารางสอนตามความเหมาะสมเพื่อให้สอดคล้องกับตารางเรียนของ DLTV สําหรับโรงเรียนใดที่ขาดแคลนอุปกรณ์ เช่น Digital TV Box ทางกระทรวงจะร่วมมือกับ กสทช. และกระทรวงดิจิทัลเพื่อเศรษฐกิจและสังคม จัดเตรียมเครื่องมืออุปกรณ์สนับสนุนให้พร้อม เพื่อรองรับการจัดการเรียนการสอนให้เกิดประสิทธิภาพสูงสุดต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตสหรัฐอเมริกาประจำประเทศไทย
วันพฤหัสบดีที่ 19 เมษายน 2561
รัฐมนตรีว่าการกระทรวงยุติธรรม ให้การต้อนรับเอกอัครราชทูตสหรัฐอเมริกาประจําประเทศไทย
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ ให้การต้อนรับ นายกลิน ที. เดวีส์ (H.E. Mr. Glyn T. avies)
เอกอัครราชทูตสหรัฐอเมริกาประจําประเทศไทย
ในวันพุธที่ ๑๘ เมษายน ๒๕๖๑ เวลา ๑๓.๓๐น.
ณ ห้องรับรองกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ
ให้การต้อนรับ นายกลิน ที. เดวีส์ (H.E. Mr. Glyn T. Davies)
เอกอัครราชทูตสหรัฐอเมริกาประจําประเทศไทย
ในโอกาสเข้าเยี่ยมคารวะและหารือข้อราชการร่วมกัน
ในประเด็นเกี่ยวกับความร่วมมือทางอาญาระหว่างประเทศไทยและสหรัฐอเมริกา
โดยเฉพาะอย่างยิ่งความสําเร็จในการดําเนินการของศูนย์อบรมและประสานงานความร่วมมือด้านการบังคับใช้กฎหมาย
(International Law Enforcement Academy (ILEA))
ตลอดจนความร่วมมือในการปราบปรามอาชญากรรมข้ามชาติรูปแบบต่าง ๆ ในปัจจุบัน
อาทิ การปราบปรามยาเสพติดและสารตั้งต้น ปัญหายาเสพติด
สถานการณ์การค้ามนุษย์ อาชญากรรมทางคอมพิวเตอร์ เงินดิจิทัล เป็นต้น
ซึ่งการหารือในครั้งนี้เป็นการกระชับสัมพันธไมตรีความสัมพันธ์ระหว่างราชอาณาจักรไทยและสหรัฐอเมริกา
ที่ครบรอบ ๒๐๐ปี ในปีนี้นั้นให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-วธ.ชู"บุรีรัมย์”ต้นแบบส่งเสริ มใช้ผ้าไทย-แต่งกายชุดผ้าไทย  สวมใส่ผ้า "ตีนแดง”ผ้าเอกลักษณ์ท้องถิ่นทุกวันอังคารแรกของเดือน  อนุรักษ์วัฒนธรรม-ภูมิปัญญาท้องถิ่น สร้างความภูมิใจในอัตลัก
วันอังคารที่ 8 พฤษภาคม 2561
วธ.ชู"บุรีรัมย์”ต้นแบบส่งเสริ มใช้ผ้าไทย-แต่งกายชุดผ้าไทย  สวมใส่ผ้า "ตีนแดง”ผ้าเอกลักษณ์ท้องถิ่นทุกวันอังคารแรกของเดือน  อนุรักษ์วัฒนธรรม-ภูมิปัญญาท้องถิ่น สร้างความภูมิใจในอัตลัก
วธ.ชู"บุรีรัมย์”ต้นแบบส่งเสริ มใช้ผ้าไทย-แต่งกายชุดผ้าไทย สวมใส่ผ้า "ตีนแดง”ผ้าเอกลักษณ์ท้องถิ่นทุกวันอังคารแรกของเดือน
อนุรักษ์วัฒนธรรม-ภูมิปัญญาท้องถิ่น สร้างความภูมิใจในอัตลักษณ์-รายได้สู่ชุมชน
เมื่อวันที่ 6 พฤษภาคม 2561 ที่ห้องประชุมอําเภอเมือง โรงแรมเทพนคร อ.เมืองบุรีรัมย์ จ.บุรีรัมย์นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) ประธานพิธีมอบเกียรติบัตรเพื่อยกย่องเชิดชูเกียรติหน่วยงานในการรณรงค์การแต่งกายด้วยผ้าไทย/ผ้าพื้นเมืองภายใต้โครงการส่งเสริมอัตลักษณ์ผ้าไทยบุรีรัมย์ พร้อมเยี่ยมชมนิทรรศการ“เสน่ห์ผ้าไทยบุรีรัมย์ 4 ชาติพันธุ์”มีผู้บริหารกระทรวงวัฒนธรรม (วธ.) ทั้งส่วนกลางและส่วนภูมิภาค ผู้แทนจังหวัดบุรีรัมย์ องค์กรปกครองส่วนท้องถิ่น ภาคเอกชนและสถาบันการศึกษา เข้าร่วม
นายวีระ กล่าวว่า กระทรวงวัฒนธรรม (วธ.) มีนโยบายในการใช้มิติทางด้านศิลปวัฒนธรรมสู่เศรษฐกิจสร้างสรรค์ เพื่อสร้างรายได้จากต้นทุนและทรัพยากรทางวัฒนธรรมสู่ประชาชน ท้องถิ่นและประเทศ และขับเคลื่อนนโยบายประเทศไทย 4.0 โดยเริ่มจากสินค้าและบริการทางวัฒนธรรมที่มีศักยภาพ 5 ด้าน ได้แก่มวยไทย อาหารไทย ผ้าไทยและการออกแบบแฟชั่น ภาพยนตร์และวีดีทัศน์ เทศกาลและประเพณีโดยเฉพาะด้านผ้าไทยและการออกแบบแฟชั่น วธ.มีนโยบายส่งเสริมอัตลักษณ์ไทยและความเป็นไทยโดยส่งเสริมการใช้ผ้าไทยรณรงค์การแต่งกายด้วยผ้าไทยและสนับสนุนอุตสาหกรรมผ้าไทย ตลอดจนส่งเสริมและสนับสนุนให้หน่วยงานรัฐ ภาคเอกชน และประชาชน แต่งกายผ้าไทย หรือผ้าพื้นเมืองในชีวิตประจําวันซึ่งที่ผ่านมาได้รับการตอบรับเป็นอย่างดีจากทุกภาคส่วนของสังคมและในทุกพื้นที่ทั่วประเทศ
รัฐมนตรีว่าการกระทรวงวัฒนธรรม กล่าวอีกว่าจังหวัดบุรีรัมย์ประสบความสําเร็จและเป็นแบบอย่างที่ดีในดําเนินการส่งเสริมการใช้ผ้าไทยและรณรงค์การแต่งกายด้วยผ้าไทย โดยสํานักงานวัฒนธรรมจังหวัด(สวจ.) บุรีรัมย์ บูรณาการความร่วมมือกับทางจังหวัดบุรีรัมย์ องค์การปกครองส่วนท้องถิ่น หน่วยงานรัฐ เอกชนและสถาบันการศึกษาขับเคลื่อนโครงการส่งเสริมอัตลักษณ์ผ้าไทยจังหวัดบุรีรัมย์และจัดกิจกรรมรณรงค์การแต่งกายด้วยผ้าไทยในวันปฏิบัติราชการ“ทุกวันอังคาร”โดยวันอังคารแรกของเดือนให้สวมใส่ผ้าตีนแดง ซึ่งเป็นผ้าเอกลักษณ์ของจังหวัดบุรีรัมย์ เพื่อสืบสานและอนุรักษ์วัฒนธรรมและภูมิปัญญาของคนในท้องถิ่น และปลุกจิตสํานึกให้ชาวบุรีรัมย์มีความภาคภูมิใจในผ้าเอกลักษณ์ของจังหวัดบุรีรัมย์ รวมทั้งสนับสนุนให้มีการใช้ผ้าไทย/ผ้าเอกลักษณ์ของจังหวัดบุรีรัมย์อย่างแพร่หลาย ซึ่งเป็นการสร้างงาน สร้างรายได้ให้แก่ชุมชนและผู้ประกอบการในจังหวัดบุรีรัมย์
ทั้งนี้ ภายในงานดังกล่าวนอกจากมีการมอบเกียรติบัตรให้แก่ผู้แทนหน่วยงาน องค์กรปกครองส่วนท้องถิ่น ภาคเอกชนและสถาบันการศึกษา อาทิ โรงเรียนฮั้วเคี้ยว โรงเรียนอนุบาลประโคนชัย โรงเรียนมารีย์อนุสรณ์ โรงเรียนบุรีรัมย์พิทยาคม เป็นต้น ยังมีการจัดแสดงนิทรรศการ“เสน่ห์ผ้าไทยบุรีรัมย์ 4 ชาติพันธุ์”อีกด้วย
รัฐบาลไทย-ข่าวทำเนียบรัฐบาล-ศุลกากรชี้แจงกรณีมีผู้แอบอ้างเป็นเจ้าหน้าที่ศุลกากร เข้าเขตหวงห้ามท่าอากาศยานสุวรรณภูมิ เพื่อพบศิลปินเกาหลี
วันจันทร์ที่ 17 กันยายน 2561
ศุลกากรชี้แจงกรณีมีผู้แอบอ้างเป็นเจ้าหน้าที่ศุลกากร เข้าเขตหวงห้ามท่าอากาศยานสุวรรณภูมิ เพื่อพบศิลปินเกาหลี
จากกรณีที่ปรากฏเป็นข่าวในสื่อออนไลน์ เมื่อวันที่ 14 กันยายน 2561 ที่ผ่านมา ว่ามีแฟนคลับศิลปินเกาหลีได้ขอให้เจ้าหน้าที่ศุลกากรช่วยพาเข้าไปในเขตหวงห้ามของท่าอากาศยานสุวรรณภูมิ โดยแอบอ้างตัวเป็นเจ้าหน้าที่ศุลกากร เพื่อไปพบศิลปินเกาหลี
จากกรณีที่ปรากฏเป็นข่าวในสื่อออนไลน์ เมื่อวันที่ 14 กันยายน 2561 ที่ผ่านมา ว่ามีแฟนคลับศิลปินเกาหลีได้ขอให้เจ้าหน้าที่ศุลกากรช่วยพาเข้าไปในเขตหวงห้ามของท่าอากาศยานสุวรรณภูมิ โดยแอบอ้างตัวเป็นเจ้าหน้าที่ศุลกากร เพื่อไปพบศิลปินเกาหลี ณ จุดตรวจคนเข้าเมืองและจุดรับกระเป๋า สายพานหมายเลข 17 นั้น
กรมศุลกากร ขอชี้แจงว่า กรณีดังกล่าวได้ทําการตรวจสอบข้อเท็จจริงเบื้องต้นกับสํานักงานศุลกากรตรวจสินค้าท่าอากาศยานสุวรรณภูมิ (สสภ.) และได้ประสานขอข้อมูลจากผู้บริหารของ บริษัท ท่าอากาศยานไทย จํากัด (มหาชน) ผ่านทางแอพพลิเคชั่นไลน์ (LINE) ปรากฏหลักฐานเป็นวิดีโอและภาพถ่าย พบว่า ในช่วงเวลาดังกล่าว มีผู้ใช้บัตรรักษาความปลอดภัย (บัตรเบอร์ 6) ของข้าราชการในสังกัดสํานักงานศุลกากรตรวจสินค้าท่าอากาศยานสุวรรณภูมิ (สสภ.) เข้าไปในพื้นที่ที่ต้องได้รับอนุญาตการเข้า-ออก ภายในบริเวณท่าอากาศยานสุวรรณภูมิ ขณะนี้กรมศุลกากรได้สั่งการให้สํานักงานศุลกากรตรวจสินค้าท่าอากาศยานสุวรรณภูมิ (สสภ.) ดําเนินการตรวจสอบข้อเท็จจริงว่า มีพนักงานศุลกากรรายใดรู้เห็นหรือมีส่วนร่วมในการแอบอ้างนําบุคคลภายนอกเข้าไปในพื้นที่ที่ต้องได้รับอนุญาตการเข้า-ออก ภายในบริเวณท่าอากาศยานสุวรรณภูมิหรือไม่อย่างไร และรายงานข้อเท็จจริงให้ทราบภายใน 5 วันทําการ นับแต่วันที่ได้รับมอบหมาย
รัฐบาลไทย-ข่าวทำเนียบรัฐบาล-ครม.สัญจรนัดแรก
วันพฤหัสบดีที่ 14 พฤศจิกายน 2562
ครม.สัญจรนัดแรก
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ลงพื้นที่ติดตามการดําเนินงานของสํานักงาน กศน. และเยี่ยมชมกิจกรรมและนิทรรศการแสดงผลการดําเนินงานของสํานักงาน กศน. ในพื้นที่กลุ่มจังหวัดภาคกลางตอนล่าง 1
ครูโอ๊ะลุยพื้นที่ กศน.กลุ่มจังหวัดภาคกลางตอนล่าง 1 ก่อนประชุม ครม.สัญจรนัดแรก
เมื่อวันจันทร์ที่ 11 พฤศจิกายน 2562 เวลา 9.00 น. นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ ลงพื้นที่ติดตามการดําเนินงานของสํานักงาน กศน. และเยี่ยมชมกิจกรรมและนิทรรศการแสดงผลการดําเนินงานของสํานักงาน กศน. ในพื้นที่กลุ่มจังหวัดภาคกลางตอนล่าง 1 พร้อมทั้งมอบนโยบายและแนวทางการดําเนินงานของสํานักงาน กศน. ณ สํานักงาน กศน. อําเภอท่ามะกา จังหวัดกาญจนบุรี แก่ผู้เข้าร่วมรับฟังกว่า 400 คน ก่อนประชุมคณะรัฐมนตรีอย่างเป็นทางการนอกสถานที่ (ครม.สัญจร) ครั้งที่ 1/2562 โดยมี ดร.กมล รอดคล้าย ที่ปรึกษารัฐมนตรีช่วยว่าการกระทรวงศึกษาธิการ นายพะโยม ชิณวงศ์ ประธานคณะทํางานรัฐมนตรีว่าการกระทรวงศึกษาธิการ นายดิศกุล เกษมสวัสดิ์ เลขาธิการ กศน. ผู้บริหารกระทรวงศึกษาธิการ นางอรณิช วรรณนุช ผู้อํานวยการสํานักงาน กศน. จังหวัดกาญจนบุรี นายพลธนวัฒน์ วังวงศ์ทอง ผู้อํานวยการ กศน. อําเภอท่ามะกา คณะผู้อํานวยการ กศน.จังหวัดภาคกลาง คณะครู นักเรียน ตลอดจนผู้นําชุมชน และชาวบ้าน ร่วมให้การต้อนรับ
อิทธิพล รุ่งก่อน: ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ก.แรงงาน แนะนำช่องทางสอบถามการจ้างต่างด้าว
วันจันทร์ที่ 3 กรกฎาคม 2560
ก.แรงงาน แนะนําช่องทางสอบถามการจ้างต่างด้าว
กระทรวงแรงงาน แนะนําช่องทางสอบถามการจ้างแรงงานต่างด้าว สามารถสอบถามได้ที่สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดทุกจังหวัด สายด่วนกรมการจัดหางาน 1694 เว็บไซต์กรมการจัดหางาน www.doe.go.th และศูนย์ประชาสัมพันธ์กระทรวงแรงงาน
กระทรวงแรงงาน แนะนําช่องทางสอบถามการจ้างแรงงานต่างด้าว สามารถสอบถามได้ที่สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดทุกจังหวัด สายด่วนกรมการจัดหางาน 1694 เว็บไซต์กรมการจัดหางาน www.doe.go.th และศูนย์ประชาสัมพันธ์กระทรวงแรงงาน ชั้น 1 อาคารกระทรวงแรงงาน โทรศัพท์หมายเลข 0 2232 1467 ภายในวันและเวลาราชการ พร้อมจัดเสวนารับฟังความคิดเห็น“พ.ร.ก.การบริหารจัดการการทํางานของคนต่างด้าว พ.ศ.2560 ปวงชนชาวไทยได้อะไร”วันที่ 5 กรกฎาคมนี้ ที่กระทรวงแรงงาน
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน เปิดเผยว่า พลเอก ศิริชัย ดิษฐกุล รัฐมนตรีว่าการกระทรวงแรงงาน ได้ติดตามสถานการณ์ด้านแรงงานมาอย่างต่อเนื่องและได้ให้ความสําคัญกับการจัดเตรียมความพร้อมของเจ้าหน้าที่เพื่อให้ข้อมูลอํานวยความสะดวกเกี่ยวกับการจ้างแรงงานต่างด้าวที่ถูกต้องตามกฎหมาย และเพิ่มช่องทางการติดต่อให้แก่นายจ้าง ลูกจ้าง สถานประกอบการ ภาคเอกชน และหน่วยงานที่เกี่ยวข้อง เพื่อให้การปฏิบัติถูกต้องสอดคล้องตามพระราชกําหนดการบริหารจัดการการทํางานของคนต่างด้าว พ.ศ.2560 ทั้งนี้ กระทรวงแรงงานได้เพิ่มช่องทางติดต่อสอบถาม นอกเหนือจากการให้นายจ้างติดต่อสอบถามที่สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดทุกจังหวัด สายด่วนกรมการจัดหางาน 1694 และเว็บไซต์กรมการจัดหางานwww.doe.go.th แล้วยังสามารถสอบถามข้อมูลได้ที่ศูนย์ประชาสัมพันธ์กระทรวงแรงงาน ชั้น 1 อาคารกระทรวงแรงงาน โทรศัพท์หมายเลข 0 2232 1467 ภายในวันและเวลาราชการ
นายอนันต์ชัย กล่าวต่อว่า กระทรวงแรงงานยังเปิดให้ภาคส่วนต่างๆ เข้ามามีส่วนร่วมในการแสดงความคิดเห็น เพื่อทําประชาพิจารณ์ซึ่ง กรมการจัดหางานจะจัดเสวนาเรื่อง“พระราชกําหนดการบริหารจัดการการทํางานของคนต่างด้าว พ.ศ.2560 ปวงชนชาวไทยได้อะไร” ในวันที่ 5 กรกฎาคมนี้ เวลา 09.00-12.00 น. ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยนายวรานนท์ ปีติวรรณอธิบดีกรมการจัดหางาน ผู้แทนองค์กรพัฒนาเอกชน (NGOs) ผู้แทนคณะกรรมการร่วมสภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย (กกร.) และนักวิชาการผู้เชี่ยวชาญจากมหาวิทยาลัย ดําเนินรายการโดยนายอนันต์ชัย อุทัยพัฒนาชีพ โฆษกกระทรวงแรงงาน จึงขอเชิญชวนทุกท่านเข้าร่วมแสดงความคิดเห็นในวันและเวลาดังกล่าวด้วย
--------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ - ข่าว/
3 กรกฎาคม 2560
รัฐบาลไทย-ข่าวทำเนียบรัฐบาล-กระทรวงพลังงานจัดพิธีเปิดงาน “พระมิ่งมารดา ศรีแห่งแผ่นดิน” เพื่อเฉลิมพระเกียรติสมเด็จ พระนางเจ้าสิริกิติ์ พระบรมราชินีนาถ ในรัชกาลที่ 9
วันพุธที่ 8 สิงหาคม 2561
กระทรวงพลังงานจัดพิธีเปิดงาน “พระมิ่งมารดา ศรีแห่งแผ่นดิน” เพื่อเฉลิมพระเกียรติสมเด็จ พระนางเจ้าสิริกิติ์ พระบรมราชินีนาถ ในรัชกาลที่ 9
ดร.ศิริ จิระพงษ์พันธ์ รัฐมนตรีว่าการกระทรวงพลังงาน  เป็นประธานในพิธีเปิดงาน “พระมิ่งมารดา ศรีแห่งแผ่นดิน” เพื่อเฉลิมพระเกียรติสมเด็จ พระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสมหามงคลเฉลิมพระชนมพรรษา 86 พรรษา
วันนี้ (8 สิงหาคม ) ณ ล็อบบี้ อาคารซี ศูนย์เอนเนอร์ยี่คอมเพล็กซ์ กระทรวงพลังงานจัดพิธีเปิดงาน “พระมิ่งมารดา ศรีแห่งแผ่นดิน” เพื่อเฉลิมพระเกียรติสมเด็จ พระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสมหามงคลเฉลิมพระชนมพรรษา 86 พรรษา ภายใต้โครงการตามรอยศาสตร์พระราชาด้านการพัฒนาพลังงาน พร้อมน้อมนําพระราชดํารัสและ พระราชกรณียกิจมาประยุกต์ใช้ในชีวิตประจําวัน
โดยภายในงานได้รับเกียรติจาก ดร.ศิริ จิระพงษ์พันธ์ รัฐมนตรีว่าการกระทรวงพลังงาน เป็นประธานในพิธีเปิดงาน
ทั้งนี้ ภายในงานประกอบด้วยกิจกรรมหลักๆ 3 โซน ได้แก่
โซนที่ 1 การจัดแสดงนิทรรศการ “พระมิ่งมารดา ศรีแห่งแผ่นดิน” ถ่ายทอดเรื่องราวพระราชกรณียกิจที่สื่อให้เห็นถึงพระปรีชาสามารถและพระอัจฉริยภาพของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ในบทบาท “แม่ของแผ่นดิน” ได้ทรงมอบความรักความห่วงใยต่อพสกนิกรชาวไทย ให้มีความอยู่ดีกินดี สนับสนุน ภูมิปัญญาท้องถิ่น การสร้างอาชีพ สร้างรายได้อย่างพอเพียง เพื่อเป็นการสร้างขวัญและกําลังใจแก่เหล่าประชาชน
โซนที่ 2 การจัดแสดงนิทรรศการผ่านภาพเสมือนจริง เพื่อนําเสนอเรื่องราวของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 จานวน 3 ตอน ได้แก่ คู่พระบารมีศรีแผ่นดิน , พระราชินีแห่งสยาม และสายใยรักจาก “แม่สู่ลูก” เพื่อตระหนักถึงพระมหากรุณาธิคุณของพระองค์ท่านที่มีต่อปวงชนชาวไทย
โซนที่ 3 กิจกรรมเวิร์คช็อป D.I.Y บอกรักแม่ด้วยการทําของขวัญให้กับแม่ ได้แก่ การจัดทําโปสการ์ด ประดิษฐ์ดอกมะลิ และการทําผ้ามัดย้อม
นอกจากนี้ยังมีกิจกรรมเวที ที่มีเหล่าศิลปินชื่อดังมาร่วมถ่ายทอดบทเพลงบอกรักแม่ อาทิ กัน-นภัทร อินทร์ใจเอื้อ , ขนมจีน กุลมาศ , เบน ชลาทิศ และยังมีการแสดงจากเหล่าเยาวชนที่มีความสามารถมากมายมาร่วมสร้างสีสันภายในงาน
ทั้งนี้ งาน “พระมิ่งมารดา ศรีแห่งแผ่นดิน” กําหนดจัดขึ้นตั้งแต่วันนี้ – 10 สิงหาคม 2561 ณ ล็อบบี้ อาคารซี ศูนย์เอนเนอร์ยี่คอมเพล็กซ์ กระทรวงพลังงาน
สอบถามรายละเอียดเพิ่มเติมได้ที่ โทร. 02 140 7000 ดูรายละเอียดเพิ่มเติมได้ที่เพจเฟซบุ๊คแฟนเพจ “ศูนย์บริการร่วม กระทรวงพลังงาน”